جنوبی کره

جنووی کِره (대한민국) که ونه رسمی نوم کره‌یِ جمبوری هسته، اتا کشوره که کره جزیره مونایِ جنوبی قسمتون ره آسیایِ شرقی وَر دله جا بَیته. ای کشور ِنیشتنگا شهر سئول هسته. قدیم کره دله چندین امپراتوری دَیینه. چسون، بیو، گوگریو، گایا، سیلا و باکجه مهم‌ترین سلسله‌ئونی هستنه که این کشور دله دَیینه. کره ره جهونی جنگ دوم گادِر جاپون شه میس دله داشته ولی جنگ که تموم بیّه متفقون دکلستنه این منطقه دله. جنوبی کره شه مُدرن تاریخ دله سرد جنگ گادِر بورده متحده ایالات آمریکا په و همینسه شمالی کره جه سیوا بیّه. تاریخ اون گدر که جهونی جنگ دوم توم بیّه، شوروی و آمریکا سربازون به‌ترتیب، شمالی و جنوبی کره ره شه کنترل دربیاردنه؛ درحالیکه قاهره بیانیه گاته وسّه کره اتا متحد کشور بمونده، سرد جنگ باعث بیّه شوروی و آمریکایِ سربازون شه مناطق ره حفظ هاکنن و شه ارتش ره کره جه بریم نکشِن. اسا هَنتا کره دله دِ تا کشور وجود دانّه که شمالیون کمونیست هستنه و جنوبیون لیورالیسم ِپه قانون بنویشت دارنه. روز ۲۵ ژوئن سال ۱۹۵۰ شمالیون جنوبی کره ره حمله هاکردنه و کره جنگ شروع بیّه. این جنگ سه‌سال طول بکشی‌یه و ات‌خله کره‌یی آدِم هِدی ره بَکاشتنه ولی دِ طرف وسّه فایده‌یی نداشته. موقتی صلح سال ۱۹۵۳ برقرار بیّه که خط ۳۸ درجه جوغرافیایی ره دِ تا کشور ِسامون معرفی کانده. جنوبی کره هیچ گِدِر این پیمون ره امضا نکارده و همینسه دِ تا کشور رسماً هنتا جنگ دله درنه. سیاست جنوبی کره‌یِ حکومت رسماً جمهوری نوم دارنه. وشون ِحکومتی مُدل غربی کشورون واری هسته. پارلمون ۲۳۱ نماینده دارنه که هرکامین شیش‌سال ونه عضو بائن. اساسی قانونی که اسا دَره ره سال ۱۹۴۸ بنویشتنه و سال ۱۹۷۲ اصلاحاتی ونه درون انجام هدانه. نخست‌وزیر ره همین پارلمون انتخاب کانده و کشور ِاصلی قدرت وشون دَس دره. کره‌یِ گتِ حزبون اینان هستنه: دموکراتیک جمهوری حزب (DRP) نو دموکراتیک حزب و عدالت دموکراتیک حزب. این کشور بجز متحد ملل سازمان، اینان دله هم عضو هسته: آدب، آسپاک، سی سی دی، اسکاپ، فائو، گات، یااآ، ایکائو، جهونی بانک، ایفک، ایمکو، ایمف، ایتو، اونکتاد، یونسکو، یوپو، وهو، ومو. تقسیمات جنوبی کره ۹ استان و دِتا ابرشهر جه تشکیل وانه: منابع انگلیسی ویکی‌پدیا